China a devenit destinația de top pentru noi investiții străine directe. Cum a detronat SUA.
China a depășit SUA în clasamentul destinațiilor de top pentru noi investiții străine directe. Topul arată influența crescândă a Chinei pe scena economică mondială.
China a depășit SUA ca fiind destinația de top din lume pentru noi investiții străine directe, potrivit cifrelor ONU citate de BBC.Investițiile noi în Statele Unite au scăzut cu aproape jumătate anul trecut, ducând la pierderea primei poziții din clasament. În schimb, cifrele ONU arată că investițiile directe în firmele chineze au urcat cu 4%, aducând China pe primul loc la nivel global.Topul arată influența crescândă a Chinei pe scena economică mondială. China a avut intrări de 163 miliarde de dolari anul trecut, comparativ cu 134 miliarde de dolari atrași de SUA, a comunicat Conferința Națiunilor Unite pentru Comerț și Dezvoltare (UNCTAD) într-un raport.În 2019, SUA au primit 251 miliarde dolari în investiții străine directe noi, în timp ce China a primit 140 miliarde de dolari.În timp ce China este numărul unu pentru noi investiții străine, SUA domină în continuare atunci când vine vorba de investiții străine totale, aceasta fiind rezultatul deceniilor petrecute în postura de cea mai atractivă locație pentru companiile străine care doresc să se extindă în străinătate.Dar experții spun că noile valori subliniază mișcarea Chinei către centrul economiei globale, care a fost mult timp dominată de SUA, cea mai mare economie din lume.China, implicată în prezent într-un război comercial cu SUA, ar putea ajunge, conform prognozelor, în prima poziție până în 2028, potrivit Centrului pentru Cercetări Economice și de Afaceri din Marea Britanie (CEBR).Investițiile străine în SUA au atins un maxim în 2016, la 472 miliarde de dolari, când investițiile străine în China erau de 134 miliarde de dolari. De atunci, investițiile în China au continuat să crească, în timp ce în SUA au scăzut în fiecare an din 2017.Administrația Trump a încurajat companiile americane să părăsească China și să își restabilească operațiunile în SUA. De asemenea, a avertizat companiile și investitorii chinezi că vor face față unor controale sporite atunci când investesc în America, din motive de securitate naționalăPIB chinez a crescut cu 2,3% în 2020, arată datele oficiale din această lună, acest lucru făcând din China singura economie majoră din lume care a evitat o contracție anul trecut.Investițiile străine directe globale (ISD) au scăzut dramatic în 2020, cu 42%, potrivit raportului UNCTAD.